Lav et referat af nedenstående tekst:

Tekst:
39-årige Jacob Vullum Andersen fra Hobro som i november sidste år blev anholdt, sigtet og varetægtsfængslet, mistænkt for at stå bag hærværk på den jødiske gravplads i Randers, er af Østjyllands Politi blevet sigtet yderligere tilfælde af overtrædelse af hærværks- og racismeparagrafferne. Sammen med den 27-årige mand, der også sidder varetægtsfængslet for hærværk mod gravpladsen, er den 39-årige sigtet for at "forhåne eller nedværdige andre personer på grund af deres seksuelle orientering." Det er de, fordi de overmalede en regnbuefarvet bænk på Stadion Allé i juni 2019. Derudover har den 39-årige - ifølge politiet - opfordret flere personer til at lave hærværk mod en bogcafé på Studsgade i Aarhus. Efterfølgende blev der hældt maling på caféens facade, ligesom der blev opsat plakater med hagekors og forskellige slogangs på facaden. Har kæret varetægtsfængsling Den 39-årige er en kendt figur i det danske nationalsocialistiske miljø og ledende medlem af Nordfront, der er en nationalsocialistisk bevægelse. Han nægtede i forbindelse med hærværket i Randers at have noget med det at gøre - men støttede op om det. To dage senere blev han dog anholdt og sigtet for at stå bag hærværket - og dommeren i Retten i Randers mente, ligesom politiet, at der er en begrundet mistanke om at Vullum Andersen står bag. I retten nægtede den 39-årige - dengang 38-årige - at stå bag. Og det var samme historie onsdag. Den 39-årige nægtede sig skyldig - og kærede i øvrigt den fortsatte varetægtsfængsling til landsretten. Den 27-årige accepterede at forblive varetægtsfængslet.

Referat:
Den 39-årige nordjyske mand, der sidder varetægtsfængslet, sigtet for at stå bag antisemitisk hærværk i Randers, har fået flere sigtelser på nakken.